৭৫’ এর ১৫ই আগস্ট জাতির জনক বঙ্গবন্ধু শেখ মুজিবুর রহমানকে হত্যার মাধ্যমে দেশে গণতন্ত্রকে হত্যা করা হয়। বৃহস্পতিবার রাত ৮টায় নিউইয়র্কের জ্যমাইকাস্থ ঘরোয়া রেস্টুরেন্টে প্রবাসী সুনামগঞ্জবাসীর আয়োজিত সংবর্ধনা অনুষ্ঠানে প্রধান অতিথির বক্তব্য এসব কথা বলেন সুনামগঞ্জ জেলা আওয়ামী লীগের সাধারণ সম্পাদক ব্যারিস্টার এম. এনামুল কবির ইমন। রাজনীতিবিদ নুরুজ্জামান চৌধুরীর সভাপতিত্বে অনুষ্ঠানে বক্তব্য রাখেন তফাজ্জল করিম, ইশতিয়াক আহমদ রূপু, কাজী কয়েছ, মিছবা আহমদ, আনোয়ার হোসেন, ব্যারিস্টার ফারজানা শীলা, আনোয়ার চৌধুরী আনুল, জামাল উদ্দিন, কাজী কাইয়ুম প্রমুখ। অনুষ্ঠানে ব্যারিস্টার ইমন আরো বলেন, বঙ্গবন্ধুর খুানদের দেশে এনে ফাঁসি কার্যকর করতে আমরা ব্যবস্থা গ্রহণ করব। তিনি বলেন, সুনামগঞ্জ ৪ আসনে আগামী সংসদ নির্বাচনে মনোনয়ন পেলে আপনাদের সাহায্য সহযোগিতায় নান্দনিক সুনামগঞ্জ গড়ে তুলব। তিনি বলেন, দেশে এখনো গভীর ষড়যন্ত্র চলছে শেখ হাসিনার সরকারকে উৎখাতে। আমরা সব ষড়যন্ত্র সমূলে উৎপাটন করে আগামীতে আবারও ক্ষমতায় আসবো।